Document ID: /roh_data/filtered/fineweb-2-filterrobots_roh.jsonl.gz/36442

L'enviern è il privel da tschiffar in dafraid grond. Uschia è in nas stuppà, in culiez inflammà u in zic tuss atgnamain nagut extraordinari. Ma en temps da corona è tut in pau pli cumplitgà – gist en vista da la nova varianta omicron.
Lavurar cun sintoms
En l'ospital universitar a Basilea pon medias e medis, sco era il persunal da tgira, lavurar vinavant sut tschertas circumstanzas - era cun sintoms da dafraid e quai avant ch'il resultat d'in test da corona è avant maun. Quai ha ditg il pledader da l'ospital. La raschun perquai è oravant tut la mancanza da persunal.
Be cun levs sintoms dastgan ins lavurar
Tenor l'ospital universitar da Basilea èsi pussaivel dad ir a lavurar sch'ils sintoms n'èn betg gravants e sche la persuna sa senta abla da lavurar. Tar fevra sto la lavur però vegnir interrutta. Ils tests dals emploiads vegnian tractads cun prioritad. I dettia fitg paucas infecziuns en l'ospital.